**NÁRODNÁ RADA SLOVENSKEJ REPUBLIKY**

VI. volebné obdobie

**Návrh**

**zákon**

z ... 2013,

**ktorým sa mení a dopĺňa zákon č. 420/2004 Z. z. o mediácii a o doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 420/2004 Z. z. o mediácii a o doplnení niektorých zákonov v znení zákona č. 136/2010 Z. z., zákona č. 141/2010 Z. z. a zákona č. 332/2011 Z. z. sa mení a dopĺňa takto:

1. V § 2 sa odsek 2 dopĺňa písmenom c), ktoré znie:

„c) drobný spor taký spor, v ktorom hodnota predmetu sporu v čase začatia mediácie neprevyšuje 10 000 eur.“.

1. V § 14 ods. 1 v druhej vete sa na konci bodka nahrádza bodkočiarkou a pripájajú sa tieto slová: „to neplatí v prípade drobného sporu.“.
2. V § 14 ods. 2 prvej vete sa na konci pripájajú tieto slová: „s výnimkou mediácie v prípade drobného sporu, pokiaľ sa osoby zúčastnené na mediácii nedohodnú, že sa mediácia začína uložením dohody o začatí mediácie do registra listín“.
3. V § 14 sa za odsek 2 vkladá nový odsek 3, ktorý znie:

„(3) V prípade drobného sporu sa mediácia začína dňom uzavretia dohody o začatí mediácie osobami zúčastnenými na mediácii alebo zástupcami konajúcimi v rozsahu svojho oprávnenia konať za zastúpeného a mediátorom. Uzavretie dohody o začatí mediácie má pre plynutie premlčacej lehoty a zánik práva rovnaké právne účinky ako uplatnenie práva na súde. Úradne overenú dohodu o začatí mediácie vydá mediátor súdu na účely súdneho konania.“.

Doterajšie odseky 3 až 5 sa označujú ako odseky 4 až 6.

1. V § 14 ods. 5 sa na konci bodka nahrádza bodkočiarkou a pripájajú sa tieto slová: „to neplatí v prípade drobného sporu, keď mediátor zodpovedá za škodu spôsobenú oneskoreným uzavretím dohody o začatí mediácie, pričom tejto zodpovednosti sa zbaví, len ak preukáže, že konal s náležitou odbornou starostlivosťou podľa § 4 ods. 2 alebo ak osoba zúčastnená na mediácii alebo zástupca konajúci v rozsahu svojho oprávnenia konať za zastúpeného nepreukáže, že podnet na uzavretie dohody o začatí mediácie bol mediátorovi doručený do vlastných rúk v lehote dlhšej ako 60 dní pred uplynutím niektorej z lehôt podľa odseku 3 druhej vety.

**Čl. II**

Tento zákon nadobúda účinnosť 1. novembra 2013.